钦定古今图书集成/明伦汇编/官常典/第610卷 > 册府元龟 > 《褒宠》
## 钦定古今图书集成/明伦汇编/官常典/第610卷 > 册府元龟 > 《褒宠》

夫懋功赏善有国之令典也。盖夫长人之寄共治为
重实劝能之所先非庶尹之可拟中叶而下循吏继
踵乃有勤修厥职克扬善政弹击豪横完补凋瘵捍
患屏寇务穑敦本式遏夷貊详明狱犴清白以自守
倾竭而奉上苛慝不作缮治以时遗爱在民蔼然垂
裕而君人者莫不优异其爵秩便蕃其赐予或明诏
申奖，或延见劳问，乃至崇进礼命，严设图像，周旋宴
喜，临视叹息。抑情从事，起家延赏，恩流阖境，昭示溥
率。逮乎既没，尚增追悼，赗赠之礼，名数有加。躬临以
发哀，节惠以著美，方牍所载，咸可征焉。